作者:劉克莊
標題:沁園春
內容:餘少之時，賦如仲宣，檄如孔璋。也曾觀萬舞，鋪陳商頌，曾聞九奏，製作堯章。抖擻空囊，存留諫笏，猶帶虛皇案畔香。今歸矣，省聽雞騎馬，趁早朝忙。榻前密啟明揚。宰物者方持玉尺量。元未嘗棄汝，自雲耄及，無寧壽我，或者天將。富有圖書，貧無釵澤，不似安昌列後堂。新腔好，任伊川看見，非褻穹蒼。